דיילת מחברת קונדור איירליינס
דיילת באוסטריאן איירליינס
דיילת מחברת אמירטס
דיילות עם נשיא ארצות הברית לשעבר, ג'ורג' ווקר בוש בנמל התעופה שיקגו או'הייר, 2001
דיילת מחברת סילק אייר
 המונח "דייל" מפנה לכאן. אם הכוונה למשמעות אחרת, ראו דייל (פירושונים).
**דייל** במטוס נוסעים, הוא איש צוות אוויר בחברת תעופה, הממונה על בטיחותם ורווחתם של הנוסעים, ועל מתן מידע ושירותים שונים להם.

היסטוריה
--------

תפקידו של דייל נגזר ממשרות דומות באוניות נוסעים או ברכבות נוסעים, אך יש לו מעורבות ישירה יותר עם הנוסעים. בנוסף, לדייל אחריות רבה יותר על בטיחות הנוסעים, בהשוואה למקצועות מקבילים בכל צורת תחבורה אחרת. הדיילים במטוס מהווים את צוות תא הנוסעים, אשר נבדל מהטייסים ומהנדסי הטיסה אשר נמצאים בתא הטייס.

היינריך קוביס, צעיר ממוצא גרמני, היה הדייל הראשון בעולם כשהחל לשרת ב-1912 בצפלין של חברת התעופה הגרמנית דלג (DELAG) LZ10 Schwaben שיועד למטרות אזרחיות. הוא שירת אלפי נוסעים והיה גם היה על סיפונה של ספינת האוויר הינדנבורג LZ 129 המפורסמת, כאשר זו נשרפה לחלוטין בעת ניסיון נחיתה בניו ג'רזי שבארצות הברית, ב-6 במאי 1937. הוא שרד לאחר שקפץ מהחלון כשהספינה התקרבה לקרקע. ב-1930 עלתה לסיפון הדיילת הראשונה, אלן צ'רץ', אחות בת 25. שמונה אחיות כמוה נשכרו לתפקידי דיילות לתקופת ניסיון. הן נדרשו להיות רווקות מתחת לגיל 25, במשקל הנמוך מ-57 ק"ג ומתחת לגובה של 1.65 מטר.

עד נובמבר 1968 לא הורשו נשים נשואות לשמש כדיילות בחברות התעופה האמריקאיות. התקנה בוטלה בעקבות תביעתה של הסוכנות לשוויון הזדמנויות בתעסוקה בארצות הברית ופסיקות של בתי משפט. עד אז דיילות שנישאו בחשאי פוטרו לאחר שנתגלה דבר נישואיהן.

משימות הדייל
------------

### יעדי בטיחות

תפקידו של הדייל הוא נרחב ובאחריותו להעביר תדריכי בטיחות לפני הטיסה, במהלכה ובסיומה. הדגמות ציוד הבטיחות במטוס, פתחי היציאה ונהלים, וכלה בתפקוד במצבי חירום – רפואיים וטכניים, כגון עזרה ראשונה בטיחות בטיסה ושירותי חירום. במקרי חירום אחראי צוות הדיילים על הבטיחות בתא הנוסעים (הנקרא קבינה, Cabin) וכדומה, ובעת הצורך על פינוי מהיר של הנוסעים מן המטוס.

### יעדי שירות

שירות הנוסעים בדגש על הגשת מזון ועל הגשת שתייה, מענה לשאלות, לבעיות ולצורכי הנוסעים, מתן מענה לבעיות לוגיסטיות ולבעיות אנושיות במטוס, שמירה על הסדר במטוס (דוגמת טיפול בנוסעים שמפרים את הסדר הציבורי וכדומה), טיפול באוכלוסייה בעלת צרכים מיוחדים (חולים, ילדים ללא השגחת מבוגרים, אסירים וכדומה), נתינת יחס ללקוחות חברת התעופה, חיזוק ושימור היחס החיובי של הלקוחות כלפי החברה ושירותיה, מתן אוזן קשבת לבעיות ולשאלות מגוונות של הלקוחות, פתרונות לבעיות לוגיסטיות ומתן מידע ועדכון שוטף על הטיסה, זמן הגעה משוער, סיפוק אמצעי תקשורת (בחלק מהמטוסים ישנם מקלטי לוויין אשר מסוגלים לאפשר שיחות טלפון או שירותי אינטרנט לנוסעים).

### יעדי מכירות

בחברות תעופה רבות מקובל שהדייל מוכר במהלך הטיסה מוצרים שונים לנוסעים, ביניהם - מזון ומשקאות שאינם נכללים במחיר הכרטיס, מזכרות, אביזרי נוחות שונים, מוצרים פטורים ממכס ועוד. מכירות אלה מהוות מקור הכנסה נוסף לחברות התעופה, ורבות מהן נוהגות לתגמל את הדיילים בעמלות על מכירותיהם.

### יעדים כלליים

הדייל הוא איש הקשר שבין הטייסים לבין הנוסעים, מתפקידו להרגיע ולדאוג לאנשים הסובלים מפחד טיסה או מתסמינים רפואיים כתוצאה מהטיסה (הקאות, בחילות, כאבי ראש, בעיות נשימה), או בעיות רפואיות חמורות (התקפי לב, אירועים מוחיים) שדורשות נחיתה מיידית בשדה תעופה קרוב וחיפוש רופא במטוס עד לנחיתת החירום לצורך טיפול בחולה.

אופן תפקוד הדיילים
------------------

בין צוות הדיילים קיימת היררכיה, כאשר בדרך כלל ישנו מנהל שירות בטיסה ("כלכל" או "Purser") המנהל ומפקח על עבודת שאר הדיילים, אחראי על ביצוע פרופיל השירות, על שמירת כללי בטיחות טיסה ועל ביצוע הנחיות הטייסים (חגירת נוסעים, העברת מצב דלתות המטוס, הודעה על כיסי אוויר וכו').

כישורי הדייל ודרישות
--------------------

* **שפה** - ידיעת השפה האנגלית. בפרט בקווי טיסה בינלאומיים.
* **השכלה** - השכלה תיכונית, לא נדרש תואר אקדמאי.
* **תכונות אופי** - סבלנות, תפקוד במצבי לחץ, קבלת מרות, דיבור רגוע.
* **מראה** - מראה מטופח וחינני, תלבושת מסודרת (לבוש אחיד של חברת התעופה). ללא פירסינג וקעקועים על הידיים והפנים. מקצוע זה מקושר פעמים רבות במקביל ליופי ולמראה חיצוני ודיילות אוויר נחשבו בעבר לנערות זוהר. כמו כן לעיתים נדרשים הדיילים להיות מעל גובה מסוים, לרוב מעל 1.60 מטר.
* **התנהגות** - התנהגות ללא דופי, עבר נקי מעבירות פליליות.

הכשרת דיילים לתפקידם נעשית בדרך כלל על ידי חברת התעופה המעסיקה אותם. שעות העבודה של דיילים אינן סדירות, והן נקבעות לפי לוח הזמנים של חברת התעופה.

ייצוג דיילי אוויר בתרבות
------------------------

לטענת מבקר הספרות דוקטור עמרי הרצוג, דיילות אהובות על תרבות הפופ האמריקאית כי הן מבטאות את סיפור החלום האמריקאי: מטמורפוזה מנערה כפרית, לאשת העולם הגדול ופאם פאטאל. המעגל נסגר כאשר הדיילת מחליטה לחזור למעמדה הקודם על ידי נישואים. המקצוע מוצג במקרים רבות בתרבות:

* הסרט "מארחת אווירית" (Air Hostess) מ-1933 מתארת רומן בין דיילת ב-TWA לטייס. הסרט נעשה עוד לפני ש-TWA העסיקה דיילים.
* בסרט "נודל" מירי (מילי אביטל) היא דיילת באל על.
* הסדרה "פאן אם" עוסקת בדיילים ובדיילות שעובדים בחברת התעופה באותו השם.
* בספרים "התרוממות" ו"נחיתת חירום" של אורלי קראוס ויינר .
* בסדרת הטלוויזיה "פיק אפ" העוסקת במאחורי הקלעים של חברת התעופה הבדיונית "טראנס" מתוארים בין היתר גם עלילותיהם של הדיילים בחברה שביניהם נמנים נועה צוקרמן (בר רפאלי).
* בסרט "בן-גוריון" משנת 1997 בבימויו של גיל לבנברג השחקניות טינקרבל וסמדר קילצ'ינסקי מגלמות דיילות.
* בסדרה "משמורת" דוראל היא דיילת.
* בסדרה "לגעת באושר" דנה (מיכל קפטה) היא דיילת.
* בסדרה "הבורגנים" גלי (אילנה ברקוביץ') היא דיילת.
* בסרט "דיילת בעננים" גווינת' פלטרו היא דיילת.
* בסרט "אליזבת טאון" קירסטן דנסט היא דיילת.
* בספר "על הגובה" מאת דבורה עומר מסופר על עולה חדשה מתימן שהצליחה להיות דיילת למרות מכשולים שעברה.

דיילות זכורות אחרות נראו בסרטו של סטנלי קובריק "2001: אודיסיאה בחלל", בסדרת סרטי "טיסה נעימה" של ג'ים אברהמס והאחים צוקר, במערכוני סדרת הטלוויזיה "מוצאי שבת בשידור חי" וכן ב"ג'קי בראון" של קוונטין טרנטינו.

בישראל של שנות ה-70 הייתה הדיילות מקצוע נחשק, משום שמחירי הטיסות היו גבוהים בהרבה מהישג ידו של המעמד הבינוני, ועובדה זו זיכתה את הדיילים במעמד של ״אנשי העולם הגדול״. כך למשל במדור הרכילות של "העולם הזה" התפרסמו כתבות שעסקו בדיילות מפעם לפעם.

גלריה
-----

* נלי דינר, הדיילת האירופאית הראשונה, 1934נלי דינר, הדיילת האירופאית הראשונה, 1934
* דיילת של סוויסאייר, 1953דיילת של סוויסאייר, 1953
* דיילת בחברת התעופה של האימפריה היפנית, 1940דיילת בחברת התעופה של האימפריה היפנית, 1940
* דיילות של מאלב, נתיבי אוויר הונגריים, 1966דיילות של מאלב, נתיבי אוויר הונגריים, 1966

* דיילת של איבריה איירליינס, 1983דיילת של איבריה איירליינס, 1983
* דיילות של איבריה איירליינס, 1972דיילות של איבריה איירליינס, 1972
* דייל ממוצא אבורג'יני בחברת ג'טסטאר איירווייזדייל ממוצא אבורג'יני בחברת ג'טסטאר איירווייז
* צוות דיילים של אוסטריאן איירליינסצוות דיילים של אוסטריאן איירליינס
* דיילת של אירופלוט בתדרוך בטיחות לנוסעיםדיילת של אירופלוט בתדרוך בטיחות לנוסעים

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **דייל אוויר** |
| ויקישיתוף תמונות ומדיה בוויקישיתוף: **דייל אוויר** |

איגודי עובדים ואתרים של דיילים
* פורום עובדי נתב"ג - דיילים וטייסים, באתר תפוז אנשים
* איגוד הדיילים, באתר AFL-CIO
* איגוד הדיילים, באתר UAL-MEC
* איגוד הדיילים המקצועיים, באתר pfaa
* הדיילים הקבועים של אל על
* אוסף מדים של דיילים במגוון חברות תעופה בהווה ובעבר
* שיר זיו, חיי דיילת, באתר ישראל היום, 15 באפריל 2013
* אתר למנויים בלבד אילון גלעד, איך הפך עבד יווני לדייל עברי, באתר הארץ, 26 ביולי 2013
* אתר למנויים בלבד הדס בשן, המטוסים מתחלפים, רק הדיילות נראות אותו דבר, באתר הארץ, 9 באוגוסט 2022

הערות שוליים
------------

1. 1 2 3 4  גל קרניאל, סודות החברה הגבוהה, באתר הארץ, 28 ביוני 2006
2. ↑  Dan Grossman, The World’s First Flight Attendant, ‏9 ביולי 2010 (באנגלית)
3. 1 2  אל על, דייל/ת אוויר

| תעופה אזרחית  • תעופה • תעופה צבאית |
| --- |
| ארגוניםבינלאומיים | הארגון הבינלאומי לתעופה אזרחית • יאט"א | לוח טיסות יוצאותלוח טיסות יוצאותמטוסי KLMמטוסי KLM |
| שדה תעופה | טרמינל • עלייה למטוס • שער עלייה למטוס • גשר עלייה למטוס • מדרגות ניידות • טרקלין נייד • קרוסלת מטען • הנחיית כלי טיס על הקרקע • שירותי קרקע למטוס נוסעים • מִנחת |
| חברת תעופה | חברת דגל • חברת חסך • חברת שכר • מועדון הנוסע המתמיד • בסיס פעולה מרכזי • רשימת חברות תעופה |
| ברית חברותתעופה | סטאר אלייאנס • Oneworld • סקאיי טים • התאחדות חברות התעופה הערביות • TUI איירליינס • ונילה אליינס • LATAM |
| כרטוס | כרטיס טיסה • כרטיס טיסה אלקטרוני • בידוק ביטחוני • כרטיס עלייה למטוס • עמדה לבידוק עצמי • כרטיס מסביב לעולם • רישום לטיסה • מחלקת טיסה • שותפות קוד • היטל דלק |
| מטוס נוסעים | עלייה למטוס • הסעה • צוות אוויר • טייס • טייס אוטומטי • מהנדס טיסה • דייל אוויר • ארוחת טיסה • קופסה שחורה • בידור בטיסה • מושב מטוס • בטיחות בטיסה • רשימת מטוסי נוסעים |
| בקרה | פיקוח טיסה • אזור בקרה מרחבית • מרחב פיקוח תעופתי • נתיב אווירי • מגדל פיקוח |
| כללי | תעופה כללית • הסכם שמיים פתוחים |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007294763405171
* BnF: cb11941317g (data)
* GND: 4369165-1
* LCCN: sh85002659
* NDL: 00571782
* NKC: ph796901

 |